gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl eu gl gl gl gl gl gl gl gl de en sv fr de de it gl gl gl gl gl gl gl gl gl gl gl gl es gl gl pt ast gl pt gl gl gl gl gl gl pt gl pt en ca gl gl pt
Vieiros: Galiza Hoxe - O verquido do Prestige causou graves danos nos mexillóns
Venres, sexta feira, 07 de outubro de 2022
SEGUNDO UNHA TESE DA UPV
O estudo demostra cambios a nivel celular neste molusco e modificacións nalgúns dos seus tecidos, como a atrofia de certas partes da súa glándula dixestiva.
Malia que non representan un risco para a saúde, os mexillóns viron afectada a súa estrutura celular
Case sete anos despois do afundimento do Prestige fronte as nosas costas seguimos coñecendo algunhas das súas consecuencias. A última desvélaa unha tese elaborada na Universidade do País Vasco (UPV EHU), segundo a cal o verquido provocado polo naufraxio provocou cambios nas estruturas celulares dos mexillóns da costa cantábrica e fixo que o seu estado de saúde se vira "seriamente afectado".
O estudo recibe o nome de "Monotorización dos efectos biolóxicos do verquido de petróleo do Prestige baseada en biomarcadores: control do mexillón dende Galiza a costa vasca" e foi elaborado pola bióloga Larraitz Garmendia Altuna, baixo a dirección de Ionan Marigómez Allende. No seu traballo empregou o mexillón Mytilus galloprovincialis, tomando mostras en 22 lugares situados entre a costa galega e o Golfo de Biscaia, entre 2003 e 2006.
Afeccións na saúde dos mexillóns
Garmendia estudou os tipos celulares da glándula dixestiva e observou cambios "graves" nos tecidos das mostras dos lugares estudados, así como a atrofia de certas partes da súa glándula dixestiva. Asemade, demostrou cambios a nivel celular nos mexillóns, de xeito que comprobou que os lisosomas (orgánulos encargados da dixestión celular) sufriron cambios drástico de tamaño, mentres que a membrana celular se desestabilizou.
Finalmente, a investigación demostra que o estado de saúde do molusco se viu "seriamente afectado" polos verquidos do Prestige e que os primeiros sinais de recuperación non comezaron até 2004 nas mostras de Galiza e até 2005 nas do Golfo de Biscaia. Ademais, a tese tamén indica que os ecosistemas que resultaron danados aínda non acadaran condicións saudábeis en 2006.
Universidade do País Vasco
O PP teima na defensa da xestión da crise do Prestige
Europa aproba as novas normas para evitar outro Prestige
O fuel do Prestige segue contaminando baixo a area das praias
O PP insiste na "profesionalidade" da xestión co Prestige que "aldraxaron" PSOE e BNG
O PP aproveita un informe da Avogacía do Estado para teimar na defensa da xestión co Prestige
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
A tese tamén conclúe que os ecosistemas que resultaron danados aínda non acadaran condicións saudábeis en 2006
A bióloga Larraitz Garmendia Altuna é a autora do estudo
"Por cada posto de traballo que crea un supermercado, destrúese un e medio" Edición xeral
"Saneamento eficaz si, macrodepuradora non" GZ-Sete
A Xunta desvelará onde quere construír a segunda incineradora de lixo despois das municipais Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto